**Tema: Møder (både online og fysisk)**

Møder, hvor folk taler i munden på hinanden og sidder så man ikke kan se deres ansigt når de taler, eller slukker for videoen mens de taler på virtuelle møder, kan give store udfordringer med at høre og skabe udmattelse.

Mulige spørgsmål

Fysiske møder

* Hvordan foregår møderne på jeres arbejde og hvad kan det give jer af udfordringer?
* Hvordan påvirker det jer mentalt, når møder opleves udfordrende?
* Har I prøvet at italesætte den måde møderne foregår på og foreslå ændringer?
* Hvis ja, hvordan blev forslagene modtaget af kolleger / ledelse?
* Hvilke ændringer har fungeret godt og er der nogle, der har fungeret mindre godt?
* Har I det nødvendige høretekniske udstyr til møder, og oplever I nogle udfordringer med at anvende det?
* Benytter I skrivetolkning til møder eller kunne det være en mulighed fremover?
* Hvilke andre idéer har I til, hvordan møder på jobbet kan blive lettere?

Særligt til online møder

* Opstår der særlige udfordringer ved online møder som ikke gør sig gældende ved fysiske møder?
* Er der omvendt også ting, der er lettere ved online møder end fysiske?

Afsluttende

* Kunne der være noget inspiration at hente i det de andre siger og har sagt i dag?
* Hvis I ikke allerede gør det: Er der nogle der inden næste møde har mod på at afprøve nogle af idéerne?